[image: image1.png]




    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 50 
                                                            din 25 februarie 2021
privind preluarea unor contracte de închiriere 

încheiate cu persoane fizice și ulterior modificarea acestora

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 3.249/08.02.2021 şi la Consiliul Local Sighișoara cu nr. 5.025/19.02.2021, de referatul de aprobare, înregistrat cu nr. 3.251/08.02.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
               
Având în vedere cererea înregistrată la Municipiul Sighişoara cu nr. 27.844/18.11.2020, formulată de domnul Păcală Vasile Virgil, cu referire la preluarea și ulterior prelungirea contractului de închiriere nr. 736/2006, așa cum a fost modificat și completat prin actele adiționale nr. 1 - 3, având ca obiect terenul arabil în suprafață de 190 mp., situat în Municipiul Sighișoara, str. Câmpului, nr. 33/A, cu destinația de teren agricol, ca urmare a dezbaterii masei succesorale după defunctul său tată, Păcală Mihail Virgil, actualul chiriaș al terenului;

Având în vedere faptul că, contractul de închiriere antemenționat, a fost prelungit prin Hotărârea Consiliului Local Sighișoara nr. 219/17.12.2020, urmând astfel a se proceda la preluarea acestuia de către domnul Păcală Vasile Virgil; 

Având în vedere cererea înregistrată la Municipiul Sighişoara cu nr. 2.797/03.02.2021, formulată de domnul Gheorghiu Nicolae Sebastian, cu referire la preluarea contractului de închiriere nr. 188/2006, așa cum a fost modificat și completat prin actele adiționale nr. 1 - 3, având ca obiect terenul în suprafață totală de 268 mp., situat în Municipiul Sighișoara, str. Traian, nr. 3, cu destinația de teren curte (26 mp.) și grădină (242 mp.), aferent construcției înscrise în C.F. nr. 58917 Sighișoara, nr. C.F. vechi 5521, cu nr. top. 632/2, 632/1/1, 633/1, ca urmare a dezbaterii masei succesorale după defunctul său tată, Gheorghiu Nicolae, actualul chiriaș al terenului;

Având în vedere faptul că se impune modificarea contractului de închiriere antemenționat prin modificarea suprafeței de teren, de la suprafața totală de 268 mp., la suprafața de 412 mp., precum și a actualizării categoriei de folosință a terenului, ținându-se cont de înscrisurile din C.F. nr. 58917 Sighișoara, nr. C.F. vechi 5521, cu nr. top. 632/2, 632/1/1, 633/1;

Având în vedere cererea înregistrată la Municipiul Sighişoara cu nr. 30.201/16.12.2020, formulată de doamna Lujerdean Rodica, cu referire la prelungirea și modificarea contractului de închiriere nr. 107/2006, așa cum a fost modificat și completat prin actele adiționale nr. 1 - 3, având ca obiect terenul în suprafață de 101 mp., situat în Municipiul Sighișoara, str. Horia Teculescu, nr. 82, cu destinația de teren curte și grădină, aferent construcției înscrise în C.F. nr. 52665 Sighișoara, nr. C.F. vechi 4799, cu nr. top. 1371/2, motivat de faptul că actualul chiriaș al terenului, soțul acesteia, a decedat;

Având în vedere faptul că, contractul de închiriere antemenționat, a fost prelungit prin Hotărârea Consiliului Local Sighișoara nr. 219/17.12.2020, urmând astfel a se proceda la preluarea acestuia de către doamna Lujerdean Rodica; 

Având în vedere faptul că se impune modificarea contractului de închiriere nr. 107/2006, așa cum a fost modificat și completat prin actele adiționale nr. 1 - 3 prin modificarea suprafeței de teren, de la suprafața totală de 101 mp., la suprafața de 173 mp., precum și a actualizării categoriei de folosință a terenului, ținându-se cont de înscrisurile din C.F. nr. 52665 Sighișoara, nr. C.F. vechi 4799, cu nr. top. 1371/2;
Având în vedere cererea înregistrată la Municipiul Sighişoara cu nr. 1.989/25.01.2021, formulată de domnul Pîra Mircea Paul, cu referire la preluarea contractului de închiriere nr. 58/2019, având ca obiect terenul în suprafață de 15 mp., situat în Municipiul Sighișoara, str. Panseluțelor f.nr, cu destinația de teren ocupat de chioșc comercial construit din material lemnos, ca urmare a dobândirii în proprietate a chioșcului alimentar;

Având în vedere cererea înregistrată la Municipiul Sighişoara cu nr. 2.574/01.02.2021, formulată de domnul Coldea Adrian Nicolae, cu referire la prelungirea contractului de închiriere nr. 286/2006, așa cum a fost modificat și completat prin actele adiționale nr. 1 - 3, având ca obiect terenul în suprafață de 85 mp., situat în Municipiul Sighișoara, str. Tache Ionescu, nr. 23, cu destinația de teren curte, aferent locuinței înscrise în C.F. nr. 7218/B Sighișoara, cu nr. cad. 544/I/II/A/I, motivat de faptul că actualul chiriaș al terenului, tatăl acestuia, a decedat;

Având în vedere faptul că, contractul de închiriere antemenționat, a fost prelungit prin Hotărârea Consiliului Local Sighișoara nr. 219/17.12.2020, impunându-se, astfel, a se proceda la preluarea acestuia de către doamna Coldea Maria și domnul Coldea Adrian Nicolae, în calitate de proprietari ai locuinței de sub nr. cad. 544/I/II/A/I, în cotă de ½ părți fiecare; 

Având în vedere că imobilele de natură teren, mai sus menționate, sunt situate în intravilanul Municipiului Sighișoara și sunt cuprinse în listele de inventar ale Municipiului Sighișoara - domeniul privat și domeniul public;   

Având în vedere prevederile Hotărârii Consiliului Local Sighișoara nr. 82/30.04.2020 - anexa nr. 8 „Nivelul taxelor și chiriilor pentru bunurile aparținând domeniului public și privat al Municipiului Sighișoara”;

Având în vedere că, în urma preluării contractelor de închiriere și ulterior modificării acestora, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere prevederile art. 555 - 566 și 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, prin preluarea și ulterior modificarea contractelor de închiriere, se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 3.251/08.02.2021, prin care se propune preluarea unor contracte de închiriere încheiate cu persoane fizice și, ulterior, modificarea acestora;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,a” și „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

 Art. 1. (1) Se aprobă preluarea, începând cu data de 01.03.2021, a contractului de închiriere nr. 736/2006, așa cum a fost modificat și completat prin actele adiționale nr. 1 - 3, având ca obiect terenul arabil în suprafață de 190 mp., situat în Municipiul Sighișoara, str. Câmpului, nr. 33/A, cu destinația de teren agricol, de către domnul Păcală Vasile Virgil, ca urmare a dezbaterii masei succesorale după defunctul  său tată, Păcală Mihail Virgil, actualul chiriaș al terenului.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Clauzele contractuale din contractul de închiriere nr. 736/2006, așa cum a fost modificat și completat prin actele adiționale nr. 1 - 3, îşi menţin valabilitatea între Municipiul Sighişoara şi domnul Păcală Vasile Virgil.

Art. 2. (1) Se aprobă preluarea, începând cu data de 01.03.2021, a contractului de închiriere nr. 188/2006, așa cum a fost modificat și completat prin actele adiționale nr. 1 - 3, având ca obiect terenul în suprafață totală de 268 mp., situat în Municipiul Sighișoara, str. Traian, nr. 3, cu destinația de teren curte (26 mp.) și grădină (242 mp.), aferent construcției înscrise în C.F. nr. 58917 Sighișoara, nr. C.F. vechi 5521, cu nr. top. 632/2, 632/1/1, 633/1, de către numiții Gheorghiu Elena, Gheorghiu Nicolae 
Sebastian și Gheorghiu Daniel, în cote părți, ca urmare a dezbaterii masei succesorale după defunctul, Gheorghiu Nicolae, actualul chiriaș al terenului.

(2) Se aprobă modificarea contractului de închiriere, astfel cum a fost preluat potrivit prevederilor art. 2 alin. (1) din prezenta hotărâre, în sensul modificării suprafeței totale închiriate de la 268 mp., cu destinația de teren curte (26 mp.) și grădină (242 mp.), la suprafața totală de 412 mp., cu categoria de folosință: curți - construcții, 198 mp. (sub nr. top. 632/2), arabil, 178 mp. (sub nr. top. 632/1/1) și arabil, 36 mp. (sub nr. top. 633/1), conform C.F. nr. 58917 Sighișoara, nr. C.F. vechi 5521.

(3) Chiria va fi 0,4019 lei/mp./an, respectiv de 165,62 lei/an, conform prevederilor Hotărârii Consiliului Local Sighișoara nr. 82/30.04.2020 - anexa nr. 8 „Nivelul taxelor și chiriilor pentru bunurile aparținând domeniului public și privat al Municipiului Sighișoara” și va fi indexată cu indicele de inflaţie anual. 

(4) Termenul de închiriere va fi de 4 ani și 10 luni.

(5) Modificarea contractului de închiriere se va face prin act adițional.

(6) Restul clauzelor contractuale din contractul de închiriere, astfel cum a fost preluat potrivit prevederilor art. 2 alin. (1) din prezenta hotărâre, își mențin valabilitatea între Municipiul Sighișoara și numiții Gheorghiu Elena, Gheorghiu Nicolae Sebastian și Gheorghiu Daniel.
Art. 3. (1) Se aprobă preluarea, începând cu data de 01.03.2021, a contractului de închiriere nr. 107/2006, așa cum a fost modificat și completat prin actele adiționale nr. 1 - 3, având ca obiect terenul în suprafață de 101 mp., situat în Municipiul Sighișoara, str. Horia Teculescu, nr. 82, cu destinația de teren curte și grădină, aferent construcției înscrise în C.F. nr. 52665 Sighișoara, nr. C.F. vechi 4799, cu nr. top. 1371/2, de către doamna Lujerdean Rodica, motivat de faptul că actualul chiriaș al terenului, soțul acesteia, a decedat.

(2) Se aprobă modificarea contractului de închiriere, astfel cum a fost preluat potrivit prevederilor art. 3 alin. (1) din prezenta hotărâre, în sensul modificării suprafeței închiriate de la 101 mp., cu destinația de teren curte și grădină, la suprafața de 173 mp., cu categoria de folosință curți - construcții, conform C.F. nr. 52665 Sighișoara, nr. C.F. vechi 4799, cu nr. top. 1371/2.

(3) Chiria va fi 1,00 leu/mp./an, respectiv de 173,00 lei/an, conform prevederilor Hotărârii Consiliului Local Sighișoara nr. 82/30.04.2020 - anexa nr. 8 „Nivelul taxelor și chiriilor pentru bunurile aparținând domeniului public și privat al Municipiului Sighișoara” și va fi indexată cu indicele de inflaţie anual. 

(4) Termenul de închiriere va fi de 4 ani și 10 luni.

(5) Modificarea contractului de închiriere se va face prin act adițional.

(6) Restul clauzelor contractuale din contractul de închiriere, astfel cum a fost preluat potrivit prevederilor art. 3 alin. (1) din prezenta hotărâre, își mențin valabilitatea între Municipiul Sighișoara și doamna Lujerdean Rodica.
Art. 4. (1) Se aprobă preluarea, începând cu data de 01.03.2021, a contractului de închiriere nr. 58/2019, având ca obiect terenul în suprafață de 15 mp., situat în Municipiul Sighișoara, str. Panseluțelor f.nr, cu destinația de teren ocupat de chioșc comercial construit din material lemnos, de către domnul Pîra Mircea Paul, ca urmare a dobândirii în proprietate a chioșcului alimentar.

(2) Chiria va fi cea stabilită prin contractul de închiriere şi va fi indexată cu indicele de inflaţie semestrial.

 (3) Clauzele contractuale din contractul de închiriere nr. 58/2019, îşi menţin valabilitatea între Municipiul Sighişoara şi domnul Pîra Mircea Paul.

Art. 5. (1) Se aprobă preluarea, începând cu data de 01.03.2021, a contractului de închiriere nr. 286/2006, așa cum a fost modificat și completat prin actele adiționale nr. 1 - 3, având ca obiect terenul în suprafață de 85 mp., situat în Municipiul Sighișoara, str. Tache Ionescu, nr. 23, cu destinația de teren curte, aferent locuinței înscrise în C.F. nr. 7218/B Sighișoara, cu nr. cad. 544/I/II/A/I, de către doamna Coldea Maria și domnul Coldea Adrian Nicolae, motivat de faptul că actualul chiriaș al terenului, a decedat.
 (2) Chiria va fi cea stabilită prin contractul de închiriere şi va fi indexată cu indicele de inflaţie semestrial.

 (3) Clauzele contractuale din contractul de închiriere nr. 286/2006, așa cum a fost modificat și completat prin actele adiționale nr. 1 - 3, îşi menţin valabilitatea între Municipiul Sighişoara şi doamna Coldea Maria și domnul Coldea Adrian Nicolae.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 7. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

    Burghelea Bogdan - Ioan          
                                                Contrasemnează pentru legalitate
                                      SECRETARUL GENERAL al municipiului,
                                                               Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Generală Arhitect Șef;

  6 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. domnul Păcală Vasile Virgil;

  1 ex. doamna Gheorghiu Elena, domnul Gheorghiu Nicolae Sebastian și domnul Gheorghiu Daniel;

  1 ex. doamna Lujerdean Rodica;

  1 ex. domnul Pîra Mircea Paul;

  1 ex. doamna Coldea Maria și domnul Coldea Adrian Nicolae;
21 ex.
B.A. 

